גיורגי גחוקידזה

גיוֹרגי גחוֹקידזֶה (בגאורגית: გიორგი გახოკიძე; נולד ב-5 בנובמבר 1975, בטביליסי גאורגיה הסובייטית, כיום גאורגיה) הוא כדורגלן עבר גאורגי ששיחק בעמדת הקשר.

קריירה 
גחוקידזה החל את הקריירה שלו בקבוצה הגאורגית מטלורג רוסתווי מרוסתווי, ועבר לדינמו טביליסי. בדינמו טביליסי לא שיחק גחוקידזה כלל ועבר לקולחתי 1913 פותי, קבוצת הכדורגל של העיר פותי. לאחר מכן, בשנת 1998, עבר לשחק בקבוצה הרוסית, אלניה ולדיקווקז, ושיחק עימה בליגת העל הרוסית. נציגים מהקבוצה ההולנדית, פ.ס.וו. איינדהובן גילו עניין בשחקן והביאו אותו להולנד. בעונתו הראשונה בהולנד לא הצליח גחוקידזה למצוא את מקומו ושיחק בארבעה משחקים בלבד. הוא הועבר, בשנת 1999, בהשאלה למכבי חיפה.

בשנת 2000 חזר גחוקידזה לאיינדהובן, ועדיין נאלץ להאבק על מקומו בקבוצה. בשנים 2001–2002 השתנה המצב, ומספר ההופעות שלו גדל מ-5 משחקים בשנת 2000 ל-33 משחקים בשנתיים הבאות, כאשר מספר הופעותיו הצטמצם בשנת 2003 בעקבות פציעה. לאחר שהחלים מפציעתו, עבר גחוקידזה לקבוצה ההולנדית טוונטה אנסחדה, שם הייתה לו עונה טובה שיחק ב-28 משחקים והבקיע שני שערים. לאחר מכן חזר למזרח אירופה ועבר לקבוצה האוקראינית מטלורג דונצק בהשאלה. בקבוצה זו שיחק גחוקידזה שני משחקים בלבד עקב פציעה, ובשנת 2005 חזר לאנסחדה. ב-29 בדצמבר 2006, בגיל 31, החליט גחוקידזה לפרוש ממשחק.

לזכותו של גחוקידזה 21 הופעות במדי נבחרת גאורגיה.

סטטיסטיקה

קישורים חיצוניים 

 פרופיל שחקן 

כדורגלנים גאורגים
קשרי כדורגל גאורגים
טביליסי: כדורגלנים
כדורגלני דינמו טביליסי
כדורגלני אלניה ולדיקווקז
כדורגלני פ.ס.וו. איינדהובן
כדורגלני מכבי חיפה
כדורגלני מטאלורג דונצק
כדורגלני טוונטה
כדורגלני נבחרת גאורגיה
כדורגלנים זרים בישראל
ספורטאים גאורגים ברוסיה
ספורטאים גאורגים בישראל
גאורגים שנולדו ב-1975